คุณครับ เวลาผมหายใจเข้าและออกมันจะเจ็บหน้าอกอะครับแต่เป็นตอนหายใจออกอย่างเดียว และมีอีกอาการครับ คือ เวลาผมหายใจและออกอะครับมันจี๊ดเลยครับ แต่จะเป็นไม่บ่อยเท่ากับอันแรกครับ ผมเคยไปหามาแล้วครับเค้าบอกว่าผมเป็น กรดไหลย่อนครับ และผมมีความเครียดด้วยครับ ผมอยากทราบว่ามีโรคอะไรที่เหมือนกรดไหลย่อนบ้างครับ และกรดไหลย่อนมีวิธี รักษาอย่างไรครับ ขอบครับ
สวัสดีค่ะ เวลาหายใจเข้าออกแล้วเจ็บหน้าอกดังกล่าวมานั้น อาจจะเกิดจาก การมีกล้ามเนื้อหรือกระดูกอ่อนที่หน้าอกอักเสบ อาจสัมพันธ์กับท่าทาง การถูกกระแทก มีจุดกดเจ็บชัดเจน สาเหตุอื่นๆเช่นเรื่องกรดไหลย้อนก็ยังเป็นไปได้มาก อาจมีอาการแสบร้อนกลางอก จุกที่คอ แต่ก็อาจไม่ได้สัมพันธ์กับการหายใจเข้าออกโดยตรง หรือเกิดจากเยื่อหุ้มปอดอักเสบ ปอดอักเสบ หากมีไอ หรือมีไข้ร่วมด้วย หรือภาวะหัวใจขาดเลือดซึ่งมักเป็นเจ็บแบบตื้อๆ จึงนึกถึงน้อยเบื้องต้นให้รับประทานอาหารอ่อนๆย่อยง่าย ไม่กินเยอะเกินไปในแต่ละมื้อ ไม่กินแล้วนอนทันที นั่งหัวสูงไว้ก่อน ไม่ออกแรงหนักๆหากปฏิบัติตามคำแนะนำ หรือกินยาลดกรดตามที่แพทย์จ่ายมาแล้วยังไม่ดีขึ้น ควรกลับไปพบแพทย์เพื่อตรวจซ้ำอีกครั้งให้ได้สาเหตุที่แน่ชัดมากขึ้น